b'\n_START_ARTICLE_\nBl\xc3\xa5b\xc3\xa6rflatvikler\n_START_SECTION_\nUtseende\n_START_PARAGRAPH_\nEn ganske stor (vingespenn 19 \xe2\x80\x93 25\xc2\xa0mm), mer eller mindre brunlig vikler. Forvingen er utvidet n\xc3\xa6r roten (markerte "skuldre") og n\xc3\xa6rmest rektangul\xc3\xa6re. Fargen er sv\xc3\xa6rt variabel, den kan v\xc3\xa6re n\xc3\xa6rmest ensfarget brun eller hvit med brune tegninger. Vanligvis er det en bred, trekantet, brunlig flekk ved framkanten. Bakvingen er brunhvit.\n_START_SECTION_\nLevevis\n_START_PARAGRAPH_\nArten har larver som lever mellom sammenspunne blader av bl\xc3\xa5b\xc3\xa6r (Vaccinium myrtillus) eller blokkeb\xc3\xa6r (Vaccinium uliginosum). De utvikler seg i juli \xe2\x80\x93 august.\n_START_SECTION_\nUtbredelse\n_START_PARAGRAPH_\nDen er utbredt i det meste av Europa, unntatt den s\xc3\xb8rligste delen, og det nordlige Nord-Amerika. I tillegg finnes den ved Stillehavet i Nord\xc3\xb8st-Asia._NEWLINE_Den finnes trolig over hele Norge.'